Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 184/13/8806	Košice, 21.5.2013
EEČ : 2-65-154-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
       v období od 15. 12. 2012 do 15. 02. 2012 si neplnil svoju vyživovaciu povinnosť voči svojej dcére XXXXX, nar. 12. 05. 2006, ktorá mu bola určená rozsudkom Okresného súdu Košice – okolie pod sp. zn. 9P/163/2007, ktorý nadobudol právoplatnosť d¨ľa 14. 12. 2007 a to sumou 800,-Sk (26,56 €), vždy do 15-teho d¨ľa v mesiaci k rukám jej matky XXXXX, a taktiež si neplnil svoju vyživovaci upovinnosť voči svojmu synovi XXXXX, ktorá mu bola určená rozsudkom Okresného súdu Košice – okolie pod sp.zn. 13C/19/2009, ktorý nadobudol právoplatnosť d¨ľa 04. 03. 2011 a to vo výške 30 % zo sumy životného minima čo je v súčasnosti 26,65 €, vždy do 15-teho d¨ľa v meisaci k rukám jeho matky XXXXX, čím takto dlhoval na výživnom celkovú sumu vo výške 155,79 €, za mesiac január 2013 sumu vo výške 53,11 €,

lebo nie je tento skutok trestným činom a nie je dôvod na postúpenie veci

Odôvodnenie:

	Uznesením povereného príslušníka OO PZ XXXXX sp. zn. ČVS: ORP-275/TU-KS-2013 zo dňa 27. 02. 2013 bolo vznesené obvinenie XXXXX pre prečin zanedbania povinnej výživy podľa § 207 ods. 1/ Trestného zákona na tom skutkovom základe, ako je to uvedené vo výrokovej časti tohto uznesenia.

V priebehu skráteného vyšetrovania obvinený XXXXX uviedol, že za kritické obdobie nezaplatil výživné iba za mesiac január 2013.

Túto skutočnosť potvrdila aj matka detí XXXXX. Uviedla, že na bežnom výživnom jej obvinený dlhuje 53,21 €.

Trestného činu zanedbania povinnej výživy podľa § 207 ods. 1 Trestného zákona sa dopúšťa ten, kto najmenej tri mesiace v období dvoch rokov si neplní čo aj z nedbanlivosti zákonnú povinnosť vyživovať iného. V priebehu vyšetrovania, z výsluchu obvineného aj svedka vyplýva, že obvinený XXXXX si nesplnil vyživovaciu povinnosť iba za jeden mesiac a dlhuje na výživnom 53,21 €. 

Na základe týchto skutočností je potrebné uviesť, že obvinený po stránke objektívnej ako aj po stránke subjektívnej nenaplnil znaky skutkovej podstaty uvedeného trestného činu.

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor